32004R1140
L 222/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1140/2004 НА СЪВЕТА
от 21 юни 2004 година
за суспендиране на автономните мита от Общата митническа тарифа върху определени рибни продукти с произход от Сеута и Мелила
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
Съгласно Регламент (ЕО) № 656/2000 (1) Съветът откри нулеви митнически тарифни квоти на Общността за определени рибни продукти с произход от Сеута, срокът на които изтeчe на 31 декември 2002 г.
(2)
През октомври 2002 г. Испания поиска удължаване на срока на действие на квотите, посочени в Регламент (ЕО) № 656/2000, и подкрепи искането си със социални и икономически аргументи относно Сеута, показващи ограниченията, при които функционира нейната икономика, и трудностите, пред които е изправена местната риболовна индустрия. Искането е обосновано, тъй като икономическата обстановка в Сеута налага приемането на преференциални мерки за улесняване на износа оттам за Общността.
(3)
С приемането на Решение 2000/204/ЕО, ЕОВС на Съвета и Комисията, от 24 януари 2000 г. относно сключването на Евро-средиземноморското споразумение за асоцииране между Европейските общности и техните държави-членки от една страна и Кралство Мароко от друга (2) Общността суспендира изцяло вносните мита от Общата митническа тарифа за широк кръг от рибни продукти с произход от Мароко. Вносът на тези продукти в Общността не подлежи на каквито и да било количествени ограничения и асортиментът от такива продукти е далеч по-богат от асортимента от продукти, попадащи в обхвата на откритите за Сеута тарифни квоти. Предвид факта, че територията на Мароко обгражда териториите на Сеута и Мелила откъм сушата, по-нататъшната дискриминация е уместно да бъде прекратена и на Сеута и Мелила да бъде предоставен преференциален режим за същия асортимент от рибни продукти, за да бъдат предоставени сходни възможности за бизнес и да бъде насърчено икономическото развитие в тези територии.
(4)
След като споразумението за асоцииране с Мароко не предвижда каквито и да било срокове за приложението на преференциалния режим за рибни продукти, и в настоящия регламент следва да не бъдат поставяни срокове.
(5)
Правото на суспендиране на някои тарифни мита съгласно настоящия регламент е поставена в зависимост от правилата за произхода, установени в Регламент (ЕО) № 82/2001 на Съвета от 5 декември 2000 г. относно дефиницията на понятието „стоки с произход“ и методите за административно сътрудничество в търговията между митническата територия на Общността и Сеута и Мелила (3),
ПРИЕ НАСТОЯЩИЯ РЕГЛАМЕНТ:
Член 1
Автономните мита от Общата митническа тарифа за продуктите, изброени в приложението по-долу, с произход от Сеута и Мелила, се суспендират изцяло.
Член 2
Доказателство за произхода на продуктите се привеждат в съответствие с Регламент (ЕО) № 82/2001.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 21 юни 2004 година.